கேள்வி: பிளம்–இட்டா அசிரிடின் தொகுப்பு பற்றி விளக்கவும்.
பதில்: }} பிளம்–இட்டா அசிரிடின் தொகுப்பு (''Blum–Ittah aziridine synthesis'') என்பது ஆக்சிரேன்களிலிருந்து அசிரிடின்களைத் தயாரிக்க உதவும் கரிம வேதியியல் வினையைக் குறிக்கிறது. பிளம்–இட்டா சாகாக்கு அசிரிடின் தொகுப்பு வினை என்ற பெயராலும் இப்பெயர் வினை அழைக்கப்படுகிறது. சுருக்கமாக பிளம் அசிரிடின் தொகுப்பு வினை என்றும் இவ்வினை அழைக்கப்படுவதுண்டு. File:Blum-Ittah Reaction.png
கேள்வி: பிளம்–இட்டா அசிரிடின் தொகுப்பு - வினை வழிமுறை பற்றி தகவல் சொல்.
பதில்: ஆக்சிரேன் முதலில் சோடியம் அசைடு போன்ற அசைடைப் பயன்படுத்தி 2-அசிடோ ஆல்ககாலாக மாற்றப்படுகிறது. பின்னர் அசிடோ ஆல்ககால், சிடாடிங்கர் வினையைப் போலவே, N2 இழப்புடன் இணைந்த முப்பீனைல்பாசுபீன் போன்ற மூவால்க்கைல்பாசுபீனை பயன்படுத்துவதன் மூலம் குறைக்கப்படுகிறது. இதன் விளைவாகக் கிடைக்கும் பாசுபோனிமைன் (முன்னர் இமினோபாசுபோரேன் என்று அழைக்கப்பட்டது) இடைநிலை பின்னர் ஆல்ககால் தாக்கப்படுகிறது. ஆக்சிசன் பாசுபரசு அணுவுடன் ஒரு பிணைப்பை உருவாக்குகிறது. ஒரு வளைய இடைநிலைச் சேர்மம் இங்கு உருவாகிறது. புரோட்டான் பரிமாற்றத்திற்குப் பிறகு, ஆக்சிசன் அணுவிலிருந்து ஒரு சோடி எலக்ட்ரான்கள் பாசுபரசு அணுவிற்கு மாறுகின்றன, மேலும் பாசுபரசு-நைட்ரசன் பிணைப்பு உடைகிறது, எலக்ட்ரான் சோடி நைட்ரசன் அணுவிற்கு மாறுகிறது. எதிர்மின் சுமையேற்றப்பட்ட நைட்ரசன் அணு, ஆக்சிசன் அணு இணைக்கப்பட்டுள்ள கார்பன் அணுவைத் தாக்குகிறது. இது நமக்குத் தேவையான அசிரிடின் மற்றும் ஒரு பக்க விளைபொருளாக ஒரு மூவால்க்கைல்பாசுபைன் ஆக்சைடை வழங்குகிறது.
கேள்வி: பிளம்–இட்டா அசிரிடின் தொகுப்பு - பயன்பாடு என்பது என்ன?
பதில்: பிளம்-இட்டா அசிரிடின் தொகுப்பு வினை மூலம் α-மெத்தில்செரின் மற்றும் 6-அசாபைசைக்ளோ[3.2.1] ஆக்டேன்கள் தயாரிக்கப்படுகின்றன.